CONSILIUL LOCAL SIGHIȘOARA

 **DIRECȚIA DE ASISTENȚĂ SOCIALĂ SIGHIȘOARA**

 Piața Muzeului nr.7 Sighişoara cod 545400 jud. Mureş România

Tel. 40-265-771280 Fax: 40-265-771278

 E-mail: das@sighisoara.org.ro

Nr. 967/11.05.2020

**RAPORT DE SPECIALITATE**

**al Direcției de Asistență Socială Sighișoara la proiectul de hotărâre pentru aprobarea Metodologiei privind acordarea unui ajutor financiar pentru plata serviciilor**

**oferite de bonă**

Pentru asigurarea suportului necesar în îngrijirea, creșterea, formarea, dezvoltarea și educarea copilului de vârstă preșcolară în cadrul familiei, autoritățile administrației publice locale pot acorda un ajutor financiar familiilor pentru plata serviciilor oferite de bonă, în baza Legii nr. 35/2020, pentru depășirea unor situații de dificultate prin concilierea vieții de familie cu viața profesională și încurajarea ocupării pe piața muncii.

Serviciile specializate de îngrijire şi supraveghere a copilului oferite de bonă se asigură în condițiile Legii nr. 167/2014 privind exercitarea profesiei de bonă.

Legea nr. 35/2020 privind acordarea unui ajutor financiar familiilor pentru plata serviciilor oferite de bonă reglementează cadrul legal de acordare de către autorităţile administraţiei publice locale a acestui ajutor, respectiv:

- categoriile de beneficiari;

- nivelul veniturilor nete lunare pe membru de familie până la care se acordă ajutorul;

- veniturile care se iau în considerare la determinarea venitului net lunar pe membru de familie;

- cuantumul ajutorului financiar;

- condițiile care trebuie îndeplinite pentru a beneficia de ajutorul financiar;

- modalitatea de acordare a ajutorului financiar pentru plata serviciilor oferite de bonă;

- modificarea cuantumului ajutorului financiar, suspendarea plăţii şi încetarea dreptului;

- modalitatea de recuperare a sumelor plătite necuvenit cu titlu de ajutor financiar.

Potrivit dispozițiilor art. 17 din Legea nr. 35/2020, pentru acordarea ajutorului financiar familiilor pentru plata serviciilor oferite de bonă, autorităţile administraţiei publice locale aprobă prin hotărâre a consiliului local metodologia de aplicare, în funcţie de specificul local, hotărârea fiind emisă în termen de 45 de zile de la data intrării în vigoare a acestui articol.

În acord cu prevederile Legii nr. 35/2020 și ținând cont de specificul local, propunem aprobarea Metodologiei privind acordarea unui ajutor financiar pentru plata serviciilor oferite de bonă, conform anexei, și susţinem proiectul de hotărâre prezentat.

Director executiv,

 Doina-Victoria Bădău

 Consilier juridic,

 Dragoș-Sorin Șerban

Nr. 11.445/13.05.2020

**REFERAT DE APROBARE**

**la proiectul de hotărâre pentru aprobarea Metodologiei privind acordarea unui ajutor financiar pentru plata serviciilor oferite de bonă**

**Doamnelor şi domnilor consilieri,**

 Legea nr. 35/2020 privind acordarea unui ajutor financiar familiilor pentru plata serviciilor oferite de bonă, are ca obiect stabilirea cadrului legal de acordare de către autorităţile administraţiei publice locale a unui ajutor familiilor cu copii de vârstă preşcolară, pentru plata serviciilor oferite de bonă în condiţiile prevăzute de Legea nr. 167/2014 privind exercitarea profesiei de bonă.

Potrivit dispozițiilor art. 17 din Legea nr. 35/2020, autorităţile administraţiei publice locale aprobă prin hotărâre a consiliului local metodologia de aplicare, în funcţie de specificul local, hotărârea fiind emisă în termen de 45 de zile de la data intrării în vigoare a acestui articol.

Luând act de cele de mai sus, vă prezint următorul proiect de hotarâre.

 **P R I M A R,**

 **Ovidiu-Dumitru Mălăncrăvean**

Nr. 11.446/13.05.2020 PROIECT

## HOTĂRÂREA Nr.\_\_\_\_\_

**pentru aprobarea Metodologiei privind acordarea unui ajutor financiar pentru plata serviciilor oferite de bonă**

**Consiliul Local al Municipiului Sighişoara,**

Luând act de proiectul de hotărâre, înregistrat cu nr. 11.446/13.05.2020 şi referatul de aprobare, înregistrat cu nr. 11.445/13.05.2020, al Primarului municipiului, în calitate de iniţiator, calitate conferită de prevederile art. 136 alin. (1) coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile:

* Legii nr. 35/2020 privind acordarea unui ajutor financiar familiilor pentru plata serviciilor oferite de bonă;
* art. 39, art. 67, art. 73 și art. 112 alin. (1) din Legea nr. 292/2011, Legea asistenței sociale, cu modificările și completările ulterioare;
* Legii nr. 167/2014 privind exercitarea profesiei de bonă;
* Hotărârii Guvernului nr. 652/2017 pentru aprobarea Normelor metodologice de aplicare a prevederilor Legii nr. 167/2014 privind exercitarea profesiei de bonă;

Ținând cont de dispozițiile Legii nr. 52/2003 privind transparenţa decizională în administraţia publică, republicată;

În temeiul prevederilor art. 129 alin. (2) lit. a) și lit. d), alin. (3) lit. c) și alin. (7) lit. b), art. 139 alin. (1) și art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E:**

**Art.1.** Se aprobă Metodologia privind acordarea unui ajutor financiar pentru plata serviciilor oferite de bonă, conform anexei, care face parte integrantă din prezenta hotărâre.

**Art.2.** Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara și Direcția de Asistență Socială Sighișoara.

 **Art.3.** Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa [www.sighisoara.org.ro](http://www.sighisoara.org.ro).

 **P R I M A R,**

**Ovidiu-Dumitru Mălăncrăvean**

**A V I Z A T**

**Secretar General,**

**jr. Anca Bizo**